ПРИЈЕДЛОГ

На основу члана 81. став 2. тачка б. Закона о заштити од пожара („Службени гласник Републике Српске“, број: 71/12) и члана 39. став 2. тачка 13. Статута Града Бијељина („Службени гласник Града Бијељина“ број: 9/17), Скупштина Града Бијељина на сједници одржаној дана \_\_\_\_\_\_\_\_\_\_\_\_\_\_\_\_\_\_\_2017. године донијела је

**ИЗМЈЕНУ ПЛАНА**

**КОРИШЋЕЊА СРЕДСТАВА ПРИВРЕДНИХ ДРУШТАВА И ДРУГИХ ПРАВНИХ ЛИЦА КОЈА ИМАЈУ СЈЕДИШТЕ НА ПОДРУЧЈУ ГРАДА БИЈЕЉИНА ЗА РЕАЛИЗАЦИЈУ ПОСЕБНИХ МЈЕРА ЗАШТИТЕ ОД ПОЖАРА**

I

У Плану коришћења средстава привредних друштава и других правних лица која имају сједиште на подручју Града Бијељина за реализацију посебних мјера заштите од пожара (''Службени гласник Града Бијељина'', број: 32/16), у члану 3. став 1. алинеја 4. и 5. се бришу.

II

У члану 3. став 1. додаје се нова алинеја 4. која гласи:

''- набавка теренског возила за потребе Територијалне ватрогасне јединице Бијељина у износу од 60.000,00 КМ.''

III

Измјена Плана ступа на снагу даном доношења а објавиће се у „Службеном гласнику Града Бијељина“.

СКУПШТИНА ГРАДА БИЈЕЉИНА

|  |  |
| --- | --- |
| Број:  Бијељина,  Датум | ПРЕДСЈЕДНИК  СКУПШТИНЕ ГРАДА БИЈЕЉИНА  Славиша Марковић |

**О б р а з л о ж е њ е**

**уз Измјену Плана кориштења средстава привредних друштава и других правних лица која имају сједиште на подручју Града Бијељина за реализацију посебних мјера заштите од пожара**

**Правни основ**

Правни основ садржан је у одредбама члана 81. став 2. тачка б) Закона о заштити од пожара („Службени гласник Републике Српске“, број: 71/12 ) и члана 39. став 2. тачка 13. Статута Града Бијељина („Службени гласник Града Бијељина“, број: 8/13).

**Разлози за доношење**

План кориштења средстава привредних друштава и других правних лица која имају сједиште на подручју Града Бијељина за реализацију посебних мјера заштите од пожара усвојен је на 3-ој сједници Скупштине града Бијељина одржаној дана 29.12.2016. године и објављен је у Службеном гласнику Града Бијељина број: 32/16. У том плану било је предвиђена набавка три електричне сирене за узбуњивање у износу од 30.000,00 КМ (члан 3. став 1. алинеја 4) и набавка два алуминијумска чамца са приколицом у износу од 30.000,00 КМ (члан 3. став 1. алинеја 5). Имајући у виду чињеницу да за поменуте двије ставке нису успјеле јавне набавке које су покренуте (неквалификовани понуђачи), предлаже се измјена плана на горе описани начин, како средстава не би пропала и како би се иста искористила за набавку тернског возила за потребе ТБЈ Бијељина.

**Финансијска средства**

За реализацију овог Плана планирана су финансијска средства буџетом Града Бијељина за 2017.годину-економски код 513 100 и 513 300 у износу 1.878.000,00 КМ.

|  |  |
| --- | --- |
|  | **ОБРАЂИВАЧ**  **ТЕРИТОРИЈАЛНА ВАТРОГАСНА ЈЕДИНИЦА БИЈЕЉИНА** |